**16.11.2021(1)**

**E-pasta nosaukums**

Jaunākie pētījumi par vakcīnām pret COVID-19 latviešu un krievu valodā

**E-pasta teksts**

Sadarbībā ar Andu Ķīvīti-Urtāni, Rīgas Stradiņa universitātes Sabiedrības veselības un epidemioloģijas katedras asociētā profesori un Sabiedrības veselības institūta direktori, Nacionālais Veselības dienests ir sagatavojis izdevumu vieglā valodā par vakcīnu pret COVID-19 efektivitāti. Tajā aprakstīti jaunākie pētījumi par vakcīnām, kas varētu interesēt iedzīvotājus pirms pieņemt informētu lēmumu par vakcināciju pret COVID-19.  
  
Izdevums sagatavots latviešu un krievu valodā, abi pievienoti šī e-pasta pielikumā. Izdevumā ir iekļauti šādi raksti:  
1. COVID-19 vakcīnu drošums –rūpīgi un nepārtraukti izvērtēts un uzraudzīts  
2. Vakcīnas samazina smaga COVID risku par 90% – atklāj Francijā īstenots pētījums  
3. Moderna un Pfizer vakcīnas – abas labas. Vai viena tomēr labāka?  
4. Vakcinētiem cilvēkiem saslimšanas gadījumā ir mazāka iespēja COVID-19 infekciju nodot tālāk  
5. Ilgais COVID raksturīgs katram trešajam nevakcinētajam saslimušajam, vakcinētajiem – daudz retāk  
6. Pētījumi pierāda: senioriem blaknes no COVID-19 vakcīnām ir visretāk  
  
Mēs ceram, ka minētā informācija noderēs Jūsu komunikācijā ar iedzīvotājiem, atbildot uz jautājumiem par vakcināciju un pēdējā laikā izskanējušajiem mītiem. Minētos izdevumus varat izplatīt Jums piemērotā veidā, tos droši pārsūtot vai izsniedzot ieinteresētajiem iedzīvotājiem. Izdevums pieejams arī Nacionālā Veselības dienesta mājas lapā:  
  
Latviešu valodā: <https://www.vmnvd.gov.lv/lv/media/11757/download>  
Krievu valodā: <https://www.vmnvd.gov.lv/lv/media/11760/download>